Sieviete, kura atdeva atpakaļ savu vīru
Protams, ka nosaukumā ir atsauce uz šo vietu.
Taču vēl vairāk
tā ir atsauce uz sievietēm imigrantēm, kuras veido Ameriku,
un tas ir izstāstīts ar viņu dzimtenes tekstilizstrādājumu palīdzību.
Tās ir tādas sievietes... kā mana māte.
Vai varat pastāstīt sīkāk, kā ieguvāt materiālus šim darbam?
Jā. Mēs tos atvedām no visas pasaules.
Visapkārt ir...
SARĪNA MIŠRA JAUNĀKIE DARBI 2021
Tu vairāk runāji ar apsargu,
nevis ar Sarīnu un viņas draugiem.
Moriss ir no Senegālas. Jauks cilvēks.
Man ir kauns par tavu uzvedību!
-Cik ilgi gribi? 50 sekundes? -Teiksim, 45.
Ko taisi tādas problēmas?
Es ne. Tu taisi.
Beidzot es tieku laukā no mājas uz nebijušu pasākumu
un iepazīties ar jauniem cilvēkiem, bet nē!
Nē! Tā vietā mēs atgriežamies mājās, kad tu gribi mājās,
lai varētu darīt to pašu, ko vienmēr, nolādēts!
Tev jau nebija jāiet prom. Varēji atbraukt ar taksi.
Še, ņem!
Un pasaki, ja nav gana silts!
Ir normāls. Vai dieniņ! Nezinu, kas tev lēcies.
Tas ir vairāk nekā smieklīgi.
Man vajag dakšiņu, dārgā.
Daudz laimes dzimšanas dienā!
Lai tev ilgs un laimīgs mūžs, Anu!
Lai dievi svētī tevi un Vikasu
un dod jums daudz, daudz, daudz gadu...
Vai, Anu, tu raudi?
Nē.
Nebēdā, ka kļūsti vecāka. Mēs visas novecojam.
-Jā. Jā! -Jā. Paskaties uz Nalini!
Agrāk bija skaistule, bet tagad izskatās nogurusi.
Dakteris saka, ka man ir mazasinība.
Nē, es Vika dēļ. Man viņš tiešām ir apriebies.
-Nu beidz! -Vai dieniņ!
-Manu lieto tās lietotnes. -Nezinu, ko...
Tā viņa skaņa!
Nē, nē. Es šoreiz to saku nopietni.
Vakar viņas izstādē es redzēju, kā mana Sarīna dzīvo tik brīvi!
Un tad, protams, Viks mani piespieda agri braukt mājās.
Es viņam iedodu vakariņas, un...
Un katru dienu notiek viens un tas pats, un es jūtos kā bezizejā.
Jā, bet kas gan ir laulība,
ja ne divu cilvēku vienošanās dzīvot bezizejā kopā?
Bet vai es to zināju?
Es apprecējos, pat nezinot, kā tas būs.
Es biju tik jauna, tik dumja.
Kā mēs visas. Tā tolaik darīja. Kas cits atliek, ja ne izturēt?
Vai pasūtīsim?
Bet, Pušpa, nē - es negribu izturēt.
Es gribu būt laimīga, un Viks... man to neļauj.
Vai! Ko neļauj?
Kas tad ir tas svarīgais, kā tev pietrūkst?
Man ir 60 gadu, un es tikai izdabāju viņa vajadzībām,
bet viņš manējām - nekad.
Un es zinu, ka tam tā nav jābūt.
Tu varētu viņu atdot atpakaļ.
-Ko? -Udaja, kas par muļķībām?
Amerikā tā dara: ja vīrs nepatīk,
viņu vienkārši apmaina pret jaunu.
Nē! Tā nevar!
Es tikai saku - ja neesi laimīga, Anu, tad rīkojies, lai tāda kļūtu.
Laimīga, laimīga, laimīga? Mūsdienās par to pārāk daudz domā.
Ne jau laime dzīvē ir galvenais.
Galvenais ir izturēt grūtības.
Vai beidzot pasūtīsim, kamēr neesmu no bada saļimusi?
Mans vēders rūktin rūc.
Atvainojiet! Mēs varam pasūtīt.
Lūdzu, es drīkstu pasūtīt visām? Tā būs ātrāk.
VĪRA GARANTIJA
Un kāda iemesla dēļ dodat atpakaļ?
Iemesla?
Jā, kundze. Kāda iemesla dēļ jūs dodat vīru atpakaļ?
Ar ko lai sāku?
Jā, galvenokārt to daru tāpēc, ka domāju par nākamajiem 20 gadiem -
ja Dievs būs lēmis - un gribu kaut ko citu.
No manis! Nu saki vien! Tu gribi kaut ko citu no manis.
Mūsu izvēles iespējas ir "neder", "ražošanas defekts", "piegādāts par vēlu",
"piegādāts bojāts", "nav piemērots".
Tad rakstiet "nav piemērots".
Vairs.
Jā, un vēl man ir tā...
Varbūt jums vajag to... Kā to sauc? Vīra garantiju?
Jā, paldies!
Oho! 37 gadi laulībā.
Saprotu, ka beigta balle, bet tas tomēr ir sasniegums, tāpēc apsveicu.
Paldies.
Nu tad kas notiks tālāk?
Mēs jūs, Vikasa kungs, aizvedīsim uz veikala galu,
noteiksim cenu, balstoties uz vecumu, kvalitāti, vēsturi, būtiskām prasmēm...
Labi.
Neklausieties, ko par manām prasmēm stāsta sieva. Man ir daudz prasmju.
Es daudz ko zinu par ģeogrāfiju, es...
Nu, tad mēs jūs uzspodrināsim, ja vajadzēs - šo to atjaunosim
un tad liksim atpakaļ zālē otrreizējai pārdošanai.
Atpakaļ zālē?
Te - vīru nodaļā.
VĪRI
Labi, Anu. Nu tad man laikam jāiet.
Labi. Nu, paldies, Vik.
Labi, nu tad...
ATDOTS ATPAKAĻ
Labi.
Es esmu Ibrāhīms. Esi sveicināts!
Sveiks! Es esmu Sels.
Es esmu Vikass.
Jāpieraksta pēdējais numurs, lai varētu veikt maiņu,
un tad jūs abi oficiāli būsiet finito.
Maiņu? Nē, nē, nē. Es negribu citu vīru.
Diemžēl es varu piedāvāt tikai maiņu pret citu vīru
vai sievu par tādu pašu vai zemāku cenu.
Bet es pārbaudīju, ka līgumā teikts...
Diemžēl tas neattiecas uz pirkumiem ārvalstīs pirms 1986. gada.
Salveti?
Paldies.
Vai gribi paskatīties televizoru?
Labi. Ko vien tu vēlies.
Labi. Varbūt ziņas?
Ziņas - ļoti labi.
Pārstāvji atzīmēja: ja puses neatsāks sarunas nedēļas sākumā,
izredzes rast risinājumu līdz pašu noteiktajam termiņam ir sliktas.
Tā paziņoja streikojošo viesnīcas darbinieku pārstāvis.
Darbinieki saglabā cerību, ka tiks panākta vienošanās par jaunu līgumu...
Pirms iepazinos ar Viku, es gribēju būt gleznotāja.
Laikam tāpēc izvēlējos tevi.
Jūtos glaimots. Zini, tu esi kolosāla sieviete!
Vai tu vienmēr esi gribējis būt mākslinieks?
Nē. Noteikti ne.
Padomāsim.
Esmu bijis nometnes audzinātājs un saldējuma pārdevējs.
Es strādāju Sears veikala noliktavā.
O, man ļoti patīk Sears.
Un koledžas laikā man bija miljons darbu.
Es biju studentu pilsētiņas gids. Kostarikā apkalpoju trošu ceļu.
Garš stāsts.
Vienu vasaru laboju biroja krēslus. Vēl garāks stāsts.
Īsu brīdi biju modelis.
Tu biji modelis?
Neilgi.
Kāds? Modes industrijā?
Beidz, Anu, tu vari!
Nevaru vis. Štrunts vien sanāk.
Nav štrunts.
Tā. Es nākšu apskatīties.
Tas taču ir lieliski! Lieliski. Ļoti, ļoti lieliski.
Jā, jo vairāk tu saki "ļoti, ļoti lieliski",
jo labāk es zinu, ka tu melo.
Bet ir lieliski - pirmajam darbam. Ļoti dinamiski.
Jā, tu esi ievērojusi perspektīvu. Redzi?
Proporcijas ir pareizas.
-Viss kārtībā, vari neuztraukties. -Es neuztraucos.
Tiešām? Jo pleci tev ir uzrauti līdz ausīm.
Jocīgi. Manai mammai arī tā bija.
Es tev atgādinu tavu mammu?
Nedaudz. Bet, nu, ne jau tā perversi.
"Man sportošana liekas nevis fiziska, bet ārstnieciska nodarbe."
Mišela Obama.
Nu, es vienmēr esmu gribējusi atgūt formu.
"Bez sporta nevar. Citādi pienāk brīdis, kad cilvēks salūst."
Baraks Obama - saprotams. Aiziet!
Aiziet, tu vari!
Pieci, seši, septiņi, astoņi!
Sitiens un celis! Sitiens un celis!
Izlem, dari, uzvari!
Atcerieties: labs nāk ar cilāšanu!
-Aiziet! Kustieties! -Zinu.
Sitiens! Un sitiens!
...un tas ir jauki,
jo Viks pārvietojās tikai no virtuves līdz savam zvilnim.
Raul, vai dzirdi mani?
Anu, vai tev neliekas, ka tu uz čapati smērē par daudz sviesta?
Vajadzēja pajautāt man.
Es būtu pateicis, kuri te ir slaisti.
To nabaga velnu redzi, Anu?
To ar naģeni?
Jā. Traki. Viņam jau četrreiz pazemināja cenu.
Nē!
Tu vēl ne reizi neesi nopirkts?
Pagaidām uz mani tikai skatās.
Bet tas man ir devis laiku, lai saprastu, ka...
ka man, zini, drusciņ jāmainās.
Ak tā?
Jā. Es daudz runāju ar Selu un Ibrāhīmu.
Ibrāhīms ir ģimenes psihoterapeits.
Es mēģinu saprast, kur esmu kļūdījies, un...
un varbūt tev bija taisnība, kad atdevi mani atpakaļ.
Varbūt mēs vairs nebijām viens otram piemēroti.
Tagad es saprotu, ka man vajadzēja, zini,
šo to pieregulēt, bet es to nedarīju.
Es arī par sevi esmu uzzinājusi daudz ko jaunu.
Es beidzot esmu sapratusi, ka meklēju laimi nepareizajā vietā.
-Tiešām? -Jā. Man tā jāmeklē sevī.
Jāsaprot, kas es īsti esmu.
Vienatne - tā mani padarīs laimīgu.
Nuja! Nuja, nuja. Varbūt tā arī ir labāk.
Lai veicas!
Paldies, Vik!
Man jāiet. Es...
-Es atnākšu pie tevis nākamnedēļ. Varbūt. -Labi.
-Labi.
-Atā! -Labi, atā!
CEĻOŠANA VIENATNĒ PA ITĀLIJU
Vernazza.
Bocca della Verità.
Ciao bella.
Spaghetti carbonara.
Laipni lūdzu savā necilajā, zilajā miteklī!
Par to es tev stāstīju - par ielas puses dārzu.
Tu to noteikti miljons reižu esi redzējis.
Nu, tev tikai jāpaskatās...
Sveika, Anu!
Lūdzu, vai paturēsi?
Anu, kur tu paliki?
-Sveika! -Tev viss labi?
Izskatījās, ka tu nokriti.
Es tikko nopirku... Oho! Veikalā bija nu tik laba cena!
Patiesībā es viņā vienmēr esmu bijusi drusku ieķērusies.
Un cena bija tik laba, ka es tiešām nespēju atteikties.
Tas radīs neveiklību?
Nē, beidz! Kāda tur neveiklība?
Vai, tad labi. Labi, labi.
Jā, man arī tā nelikās, jo - jā, tu taču pati viņu atdevi.
Jā, jā. Vienkārši...
-Jā. -Jā.
Tu viņu atdevi.
Un es nopirku.
Lūk, šis dārzs ir diezgan švaks.
Domāju, apskatīsimies pagalmā,
jo pagalmā ir daudz kā laba.
Nāc iekšā!
-Nu labi. -Lieliski!
Sveika, Anu!
Ko tu te dari?
Sveika, Bārbara.
Es tikko kārtoju māju
un gribēju atnest Vika vecās drēbes, ja viņam gadījumā vajag.
Nu tas gan ir mīļi no tavas puses.
Vispār kaste ir ļoti smaga.
-Ja gribi, es ienākšu un nolikšu pati. -Jā. Nē, viņam tās nevajadzēs.
-Nē? -Nē. O nē.
Es Vikasam nopirku jaunu garderobi.
Vikasam?
-Bārbij? -Jā?
-Viss kārtībā? -Tu labi izskaties!
Sveika, Anu.
Vai viņš neizskatās lieliski?
Jā, vai zini?
Man šķiet, ka mēs vēl neesam gluži gatavi apciemojumiem bez pieteikšanās.
Kā, lūdzu?
Man liekas, mums vajadzēs vairāk laika,
kamēr visi pieradīs pie jaunajiem apstākļiem.
Es zināju, ka piekritīsi. Atā.
Kā tev iet, mammu? Ar ko nodarbojies?
Nu, ar visu ko, mīļā Sarū.
Padomāsim, padomāsim.
Es strādāju dārzā...
Tā, nākamā frāze ir
"es gribētu numuru diviem".
Labi.
Je voudrais une chambre pour deux.
Iegaumēji?
Je voudrais une chambre pour deux.
Lieliski! Mums labi sanāk.
...šo to palasu...
pavēroju putnus...
Nu, zini - es ar tevi ļoti lepojos.
Varbūt kādreiz aiziesim uz dubultrandiņu.
Es cenšos. Lēni, lēni.
Kad būsi tam gatava.
Centrā ir jauns suši restorāns, kas tev varētu patikt.
-Ak dievs! Mammu, tev viss labi? -Es tev pārzvanīšu.
Ak nē! Bārbara, tev nekas nenotika?
Es ļoti atvainojos. Es tevi neredzēju.
Kā tu mani varēji neredzēt, Anu? Vai tad tev atpakaļskata spoguļa nav?
Man novērsa uzmanību.
Zini, es ar braukšanu vēl tikai aprodu,
jo, kad bijām kopā, pie stūres vienmēr bija Viks.
Labi, labi, nuja.
Vismaz ļauj palīdzēt tikt atpakaļ mājā.
Tas gan tev patiktu, ko? Nē, paldies, es pati.
Nē! Paldies. Man viss ir labi.
Velns parāvis! Nolāpīts!
Vikas! Mīļumiņ, nāc palīgā!
-To izdarīja Anu. -Nāc. Tā.
Nāc!
-Tiešām? Paldies. Labi. -Jā. Nu, iesim.
Vari?
-Jā, atbalsties pret mani. -Nevar būt!
Ej ellē!
Paldies jaukajiem viesiem un tiem, kas skatās mājās.
-Sveiki, Klārk. -Anu!
Tieši laikā uz Valentīndienu.
Milzīga izpārdošana vīru nodaļā.
Nē, paldies.
Vik?
Kas notika?
Bārbara mani atdeva atpakaļ. Laulības dzīve neesot domāta viņai.
Tev mugurā ir viņas pirktā jaka. Izskaties pēc varoņa.
Man vajadzīga visa iespējamā palīdzība, tā ka...
Nē, nē, nevajag! Neskaties uz manu cenu!
Nē, Vik. Cena ir pārāk zema!
Es jau divreiz esmu atdots atpakaļ, tāpēc tagad esmu nocenotā prece.
Nāc, apsēdies. Nāc.
Ei, gribi kādu vēsu dzērienu?
Kāpēc viņas dēļ tu mainījies?
Ko?
Es 37 gadus tevis dēļ darīju visu, bet tu vairs nedarīji...
neko.
Un tad tu aizej pie Bārbaras un kļūsti par izpalīdzīgāko cilvēku pasaulē.
"Re, kā es Bārbarai gatavoju ēst, kā Bārbarai tīru māju,
kā ķemmēju Bārbaras sirmojošos dr... paplānos matus!"
-Tātad tu mūs izspiegoji? -Paklusē!
Es nerāpos augšā pa notekcauruli kā tāds lunkans Džeimss Bonds.
-Džeimss Bonds nav lunkans. -Tu zini, kā to domāju.
Kad tikko bijām apprecējušies, es kaut ko salaboju,
bet tu tikai pārmeti: "Kāpēc tu laboji tā?"
Viss, ko darīju, bija slikti tikai tāpēc, ka tu būtu darījusi citādi.
Tev nekas nebija labi, tāpēc es...
Es pārstāju censties.
Visus šos gadus es domāju, ka vaina ir tevī...
Un tad es padzīvoju vienatnē ar sevi.
Es sapratu, ka ar mani arī nav viegli.
Nē. Nav gan.
Mēs tik bieži viens otru nenovērtējām.
Piedod man.
Nu, kas būs tālāk? Vai tu...
Vai pirksi Ibrāhīmu?
-Nē, es vairs nevienu nepirkšu. -Tad tu paliksi viena?
Nezinu.
Kas ar mums notika?
Mēs tik ļoti rāvāmies, lai tiktu uz pārpilnības zemi.
Un tagad esam pārpilnības veikalā,
bet tomēr tukšām rokām.
Nē, tā nav, ka tukšām.
Mums ir Sarīna, mūsu neprecējusies meita,
kura katru gadu uz pāris stundām atbrauc ciemos.
Ja es tevi nopirktu vēlreiz, visam būtu jābūt citādi.
Mēs nedrīkstam atgriezties vecajā dzīvē.
Protams.
Es gribu aizraujošu dzīvi.
Un es nezinu, ko tas nozīmē un kā to panākt, bet zinu, ka to gribu.
Un es negribu, ka tu mani no tā atturi.
Es arī. Es negribu visu mūžu nosēdēt atzveltnes krēslā.
Nē, es runāju nopietni, Vik. Es nerunāju par došanos kruīzā.
Nē, tie draņķa kruīzi sūds vien ir.
Kas tev tas par jaunu vārdu parādījies?
Es esmu cits cilvēks.
Nē.
Tu nedrīksti mani pirkt.
Es esmu nocenotā prece. Tu esi pelnījusi labāku.
-Kāp ratiņos! -Kāpēc?
-Kāp iekšā! -Bet es teicu - tu nedrīksti mani pirkt.
Jā, es tevi nepirkšu. Es tevi nozagšu.
Laba cena, laba cena. Tas viss ir blēņas.
Nāc, kāp iekšā, kamēr kāds nav pamanījis!
Labi, bet ko tu dari? Tu nekad mūžā neesi zagusi.
Jā, tieši tā.
Bet ja nu tu gribēsi atdot mani atpakaļ? Tev nebūs čeka.
Es tevi neatdošu.
Labi, brauc. Brauc!
Brauc!
Brauc, brauc!
PĒC SESILIJAS AHERNAS GRĀMATAS MOTĪVIEM
Tulkojis Imants Pakalnietis